**

РЕПУБЛИКА СРБИЈА

НАРОДНА СКУПШТИНА

Одбор за спољне послове

06 Број: 06-2/99-17

25. мај 2017. године

Б е о г р а д

На основу члана 70. став 1. алинеја прва Пословника Народне скупштине

С А З И В А М

21. СЕДНИЦУ ОДБОРА ЗА СПОЉНЕ ПОСЛОВЕ

ЗА ПЕТАК 26. МАЈ 2017. ГОДИНЕ,

СА ПОЧЕТКОМ У 14.30 ЧАСОВА

За ову седницу предлажем следећи

**Д н е в н и р е д**

* Усвајање записника са 20. седнице Одбора за спољне послове

1. **Предлог закона о потврђивању Споразума између Владе Републике Србије и Владе Савезне Републике Немачке о обављању плаћене делатности чланова породице чланова дипломатског или конзуларног представништва.**
2. **Предлог закона о потврђивању Споразума између Владе Републике Србије и Владе Републике Француске о бављењу плаћеном делатношћу чланова породице чланова званичних представништва две државе.**
3. **Предлог закона о потврђивању Споразума између Републике Србије и Републике Португал о запошљавању чланова породице дипломатског и конзуларног особља.**
4. **Иницијативе за посете**
   1. Позив Одбору за привреду, регионални развој, трговину, туризам и енергетику за билатералну посету Комисији за спољну трговину и царине Представничког дома Парламентарне скупштине Босне и Херцеговине, Сарајево, БиХ, 30. јун 2017. године.
5. **Извештаји о реализованим посетама** 
   1. Извештај о учешћу потпредседника Народне скупштине Републике Србије Верољуба Арсића на свечаној Светосавској академији, поводом националног празника Срба у Македонији, 27. јануара 2017. године, Скопље, Република Македонија;
   2. Извештај о посети председника Немачко-југоисточноевропске парламентарне групе пријатељства Штефана Албанија Србији, од 20. до 22. априла 2017. године;
   3. Извештај о посети председника Парламента Краљевине Шведске Урбана Алина Републици Србији од 25. до 26. априла 2017. године;
   4. Извештај о посети председнице Народне скупштине Републике Србије, Маје Гојковић Панафричком парламенту, од 7. до 9. маја 2017. године;
6. **Остали реализовани контакти**

6.1. Забелешка са састанка чланова Посланичке групе пријатељства са Канадом НС РС са амбасадором Канаде у РС Њ.Е. Филипом Пинингтоном, одржаног 23. маја 2017. године.

**7. Разно**

Седница ће се одржати у Дому Народне скупштине, Трг Николе Пашића 13, у сали II.

Моле се чланови Одбора да у случају спречености да присуствују седници Одбора, о томе обавесте своје заменике у Одбору.

ПРЕДСЕДНИК ОДБОРА

проф. др Жарко Обрадовић с.р.